钦定古今图书集成/理学汇编/文学典/第259卷 > 《徐师曾文体明辩》 > 《跋东坡所作马券》宋·黄庭坚
## 钦定古今图书集成/理学汇编/文学典/第259卷 > 《徐师曾文体明辩》 > 《跋东坡所作马券》宋·黄庭坚

翰林苏子瞻所得天厩马，其所从来甚宠，加以妙墨
作券，此马价应十倍。方叔豆羹常不继，将不能有此
马。御以如富贵之家，辄曰“非良马也”，故不售。夫天厩
虽饶马，其知名绝足，亦时有之尔，岂可求赐马尽良
也？或又责方叔受翰林公之惠，当乘之往来田间，安
用汲汲索钱？此又不识痒痛者从傍论砭疽尔，甚穷
“亦难忍哉！使有义士能捐二十万，并券与马取之，不
惟解方叔之倒悬，亦足以豪矣。”众不可，盖迈人中磊
磊者，试以予书示之。